
Ach dem der gerechte GOTT durch onfe 
re Sünde gereitzet / vns abermal mit der abſchew⸗ 
lichen Seuche der Peſtilentz draͤwet / In dem die⸗ 
G [cbe in⸗ vnd auſſerhalb der Stadt ſich oͤffentlich 
hin vnd wieder ſpuͤhren leſt / als wil von noͤhten ſeyn / daß ein 
jeder auff ſich acht habe / vnd nebenſt rechtſchaffener Buß / 
ſtetem embſigem Gebeth ond bertrawen zu GOtt / wie ſolches 
von Öffentlicher Cantzel gelehret wird / auch feinen Leib / fo vict 
muͤglich / vor ſolcher anklebenden Kranckheit verſiechere / vnd 
vnd fo ſolche Seuche auß verhengnuſſe Gottes einem anſtoſ⸗ 
ſen moͤchte / durch bequeme Mittel abwende. Wie aber ſolches 
fuͤglich geſchehen muͤge / wollen wir Medici Ordinarij diefer 
Stadt / auff begehren eines Edlen / Ehrnbeſten / Hochweiſen 
Raths gemeiner Buͤrgerſchafft zu nutz / in dieſem vnſern Cons 
filio kuͤrtzlich anzeigen. Po 


Præſervatio. 


Was belanget die Preelervation, wie nemlich ein jeder fieh 
ond die feinen gegen die grasſirende Seuche verſichern 

ſol ift von noͤhten / daß ſolche Prælervation auff zween vnter⸗ 
ſchiedliche Felle geſtellet werde; Nemblich / erftlich wie dieſel⸗ 
be / welche geſundt vnd in gefunden Haͤuſern ſeyn / fich vnd die 
jhrigen vor der Peſt bewahren follen. Bnd denn vors ander / 
wie dieſelben / welche zwar geſundt / aber in inficirte Haͤu⸗ 
ſer ſind / ſich vnd die uͤbrigen Geſunden verſichern ſollen / daß 
die Seuche nicht weiter grasſire / ond alle angeſteckt werden. 
Was betrifft die Præſeryation, derer die geſundt vnd in 
53785 RUE D. TUM geſun⸗ 


a 
NE 


gefunden Häufern wohnen / wenn fie Ampts / ond Cheiftlicher 
Lieb halben nicht weichen (darin ſonſt die ſicherſte Prefervation 


beruhet) koͤnnen / die ſollen: 
c Fuͤrs 6 
& Go btel miiglich/ alle inficirte vnd verdaͤchtige Oerter / 
Haͤuſer vnd Leute meiden / vnd alles das auß folchen herkompt; 
Darzu gehoͤret / daß ſie jhre Kinder vnd Geſinde fein zu Haufe 
behalten / vnd nicht viel vmblauffen laſſen / Item daß ſie alle 
groſſe Zuſammenkunfften der Leute / auff den Fechtſchulen / in 
den Öffentlichen Badſtuben / auff der Vendere &c. fliehen vnd 
meiden. | | 
15 Vors Ander : 
Soll ein jeder / der Sorge traͤgt / daß fein Gebluͤt onrein 
oder uͤberfluͤſſig iſt / bey zeiten einen erfahrnen Medicum confu- 
Iiren / ob es rath / daß er daſſelbe entweder durch eine gelinde 
Purgirung reinige / oder durch Aderlaſſen mindere. 
Proa pinar Does Dritte es 
Soll man gute Dic in Effen vnd Trincken ein jeglicher 
nach feinem Stande vnd vermögen halten / allen uͤberfluß in 
Speiſe vnd Tranck / inſonderheit hitzigen Wein vnd Brands 
tewein vnd dergleichen meiden. | 


1 2 " Vors Dierdte | 
Soll man ſich in den Haͤuſern vnd Wohnungen / Stu⸗ 
den dnd Kammern / aller Renligkeit befleiſſen / dieſelbe auch 
taͤglich durchraͤuchern; Die da reich ſeyn vnd vermoͤgen / koͤn⸗ 
nen mit dem in Apotecken verordneten Rauchpulber / Rauch⸗ 
kuͤchlein / Rauchkertzlein einen Rauch in jhren Semáchern As 
bends vnd Morgends machen. Gemeine Leute haben Wey⸗ 
rauch / Bernſtein / Wermuth / Raute / Lohrbern / Kaddigbern. 
Die es vermoͤgen / koͤnnen Herbſt⸗ vnd Winterszeit gut 
Schorſtein Fewr von Kaddig / Eichen oder Birckenholtz halts. 
E | Dors 

Sollen dieſelben / welche einen م١‎ 
Wie auch die / welche nicht gar zu gute Diet haben / vnd alſo 
Vnreinigkeit im Magen vnd Gedaͤrme ſamlen / auffs wenig⸗ 


fte wochentlich einmal die bilulas Ruff, Peſtilentz⸗Pillẽ gea 


nandt / einnehmen / weil dieſelbe nicht allein den Leib linde Offs 


nen / ſondern auch über das aller Faͤulung / welche dieſe Kranck⸗ 
heit verurſachet / wiederſtehen / etwa ein halb oder gantz Quint⸗ 


lein / nach jedes Alter / Staͤrcke vnd Gelegenheit; Jedoch daß 
ſchwangere Frawen / Item die an der guͤlden Ader Beſchwer 
haben / die Blut außwerffen vnd zuneigung zu der Darre ha⸗ 
ben / ſich derſelben Pillen enthalten; Aber an ſtatt der Pillen 
koͤnnen die Obgemeldten fich def Laxir-Con fects in den Apo⸗ 
teten alfo genandt / welches lieblich einzunehmen / gebrauchen / 
ein halb oder gantz Loth oder einer gangen Walnuß groß auff 
einmal / etliche brauchen das Engliſche Pulver / welches in 
Herbſtzeiten nicht zu tadeln / wie auch das Elixir proprietatis, 
welches auch Pan gebrauchet werden. CET | 


Dors Sechſte | 2 

Sol auch in acht genommen werden / daß der des Mops 

gens außgehen muß / nicht nuͤchtern außgehe / ſondern zuvor 
etwas zu ſich nehme / als ein Butterbrodt mit Rautenbletter 
oder geſtoſſenen Lorbern beſtraͤwet / vnd darauff / der es gewoh⸗ 
net / einen Trunck Wermuth Wein oder Wermuth Bier trino 
cke; oder einen Loͤffel voll bon der beruͤhmten Nußlatwerge / 
welche von Nußkern / Feigen / Raute / Salg ond Eig be⸗ 
reitet wird / zu ſich nehmen; In dem Munde kan man etwas 
halten / als Küchlein vnter der Zungen / in den Apotecken 
alfo genandt / oder Zittwer / Lohrbeeren / Citronenſchalen / 


rohte Myrrhen / nach eines jeden beliebung; Vor den uͤbeln : 


Geruch auff den Gaſſen / vnd daß man keine . 
له‎ V. ur 


durch die Naſen einziehe/ koͤnnen reiche Leute Powambra 
oder Dieſem⸗Knoͤpffe / wie folche fo. wol dor Maͤnner als Fras 
wen werden in den Apotecken zu finden ſeyn / bey ſich tragen. 
Andere koͤnnen Schwaͤmlein in Io fes Selects oder Negelken⸗ 
Eſſig / Fleder⸗ oder Rauten⸗Eſſig / oder den in Apothecken 
verordneten Gifft⸗Eſſig genennet / in Hoͤlzernen oder Helf 
fenbeinen durchloͤcherten Knoͤpffen gebrauchen / daran zu⸗ 
riechen. ١ 
Sconſten koͤnnen auch die Naßloͤcher / ehe man außgehet / 
mit einem wolriechendem ond vor boͤſe Luffe dienſtlichem Bala 
ſam beſtriechen werden / welcher in den Apothecken wird fer⸗ 
tig gefunden werden. 

Zu mehrer Sicherheit ſind in den Apothecken verordnet 
Kuͤchlein / Morſellen / Latwerge oder Confect vor 
die boͤſe Lufft / derer ſich nach beliebung ein jeder gebrauchen 
kan / mehr oder weniger / wenn er deß Morgens außgehet. 
Vor Kinder die nicht gern was nehmen / das nicht wol ſchme⸗ 
cket / iſt verordnet ein beworffener Zucker / davon jhnen ein 
Loͤffel voll kan gegeben werden. 

Sonſten werden auch von etlichen hochgehalten zur ۰ 
ſervation der Peſt / Amuleta, ſind ſolche Dinge / ſo man an 
den Half henget ond auff dem Hertzen traͤget / als Taͤfflein 
von Aríenico, in Karteck gefaſſet / oder Queckſilber in Haſel⸗ 
nuß Schalen verſiegelt / ond dergleichen: Welche zu ſolchen 
Luſt haben / koͤnnen ſie ſolche in den Apotheken fordern; Wir 
halten es darbor / daß ſichrer ſey / das Hertz mit einem raͤffti⸗ 
gen Hertz Balſam / oder mit einem Saͤcklein auß Hertzſtaͤr⸗ 
ckenden / vnd vor boͤſe Lufft dienſtlichen Simplicibus in den 
Apotheken bereitet / wieder die Gifft zuverſichern. Vnd ſo 

viel von der Præſer vation derer foin gefunden Haus 

| | ſern ſeyn. 


Vors 


Dors Siebende / 

Was anlanget dieſelben / derer Haͤuſer inficiret wor⸗ 
den / damit die Infe&ion nicht weiter grasſire / vnd die uͤbrigen 
Geſunden anſtecke / ſollen uͤber das uͤbrige noch dieſes in acht 
nehmen / daß ſie den Krancken alßbald von den Geſunden ab⸗ 
ſondern / ſo muͤglich gar auß dem Hauſe / oder in ein beſonder 
Gemach / vnd fich die Gefunden def Krancken enthalten lafa 
ſen / jedoch demſelben alle Nothturfft bon Speiß vnd Tranck / 

an Artzt vnd Artzney / vnd aller guter Pfleg⸗ vnd Wartung 
ſchaffen / In demſelben Gemach raͤuchere / oder Schorſtein⸗ 

Fewr halte; Alle das ſo der Krancke brauchet / ſol vnter die 
Geſunden nicht gebracht werden / ſondern alles was gewa⸗ 
fchen werden kan / ſol auſſerhalb beg Hauſes geſaubert wers 
den / Das ander ſol in dem Gemach verbleiben / vnd von den 
Geſunden nicht gebrauchet werden / ſolch Gemach ſol / wenn 
der Krancke auffkompt / wol gereiniget / vnd von den Geſun⸗ 
den / ſo lange die Peſt wehret / nicht bewohnet werden; So 
aber der Krancke ſterben ſolte / ſol man die Leiche in ſolchem 
Gemach ſaubern / ond in den Sarck legen laſſen / vnd bif zu 
dem Begraͤbnuß auffhalten. Etliche halten vor gut / daß man 
dem Todten / ſo bald er geſtorben / ein warm Brodt zerſchnit⸗ 

ten auff den Mund lege / vnd ſolches hernach in die Erde ver⸗ 

grabe: Sonſten ſol man in demſelben Gemach / bey geſperten 

Thuͤr vnd Fenſtern / ein vngeleſchten Kalck an vnterſchiede⸗ 
nen Orten ableſchen / vnd den Dampff das Gemach laſſen 
durchgehen / man kan auch raͤuchern mit Wermuth / Lohrbern / 
Kaddigbern vnd Kaddigſtrauch. Andere ſetzen friſche gewaͤrm⸗ 
te Milch in Schuͤſſeln hin vnd wieder / vnd gieſſen die an ab gee 
ſionderte Oerter: Vnd fo viel ſey kuͤrtzlich von der 
| Præſeryation geſage t. 

Wie nemblich einer der mit der Seu⸗ 


durch bequeme Mittel zu recht gebracht 
werden. | 


1 hebehafftets moge nechſt Goͤttlicher Huͤlffe 

es in diefer Kranckheit nicht zu ſeumen / ſondern fo 
اند‎ balb fich jemand beginner übel zu befinden / mit Grieſe⸗ 
lung / Froſt oder Hitze / Hauptweh / Ruckweh / Beklem⸗ 
mung deß Hertzens / Vnruh / Mattigkeit ohne vorgehende 
YVrſache / groſſe Zuneigung zum Schlaffe / ſchweren Brechen / 
Ja wenn auch ohne folche Zuf alle etwa eine Schwulſt / oder 
Blatter / oder berdaͤchtiger Placken fich beweiſet / ift bor allen 
dingen noͤtig / daß der Leib offen ſey / vnd dafern ſolcher ders 
ſchloſſen / ſol er alſobald / entweder mit einer geſchaͤrfften Stul⸗ 
pillen / oder gelinden Cliſtir / wie daſſelbe wird in der Apothe⸗ 
cken zu finden ſeyn / geoͤffnet werden / neben dieſem ſol auch der 
Magen ledig ſeyn / vnd ſo jemand mit der Kranckheit befallen 
wuͤrde bald nach dem Eſſen / wenn der Magen voll / ſol man 
den Magen entledigen durch Brechen / vnd der es thun kan / 
einen Finger mit alter Butter beſchmieret in den Hals ſtecken / 
oder zuvor einen groſſen Trunck laulicht Waſſer mit Baum⸗ 
oͤhl oder alter Butter trincken / vnd alſo den Magen von der 
Speiſe entledigen. 
suda: Vors Ander / 


Dierauff fol alsbald dem Krancken eingegeben werden 
ein Schweißtranck / wieder die Gifft dienſtlich; Als ein auff» 
richtiger Vened iſcher Theriack / fo nicht zu alt / ein oder ane 
II. dert⸗ 

Berthalo Vngariſchen Gilden ſchwer / mit einem guten 
Trunck deß verordneten Edel⸗Hertz⸗Waſſers / oder deß 
Cardobenedicten⸗ vnd Eiſerhart⸗Waſſers / darzu einen Loͤf⸗ 
fel boll Citronen⸗Syrop ond ſo viel Fleder⸗Eſſig gethan / vnd 
fein warm außgetruncken; Item deß Mithridats oder Guͤl⸗ 
den⸗Eyes / oder von dem in Apotheken angeordneten Gifft⸗ 
Latwerg vor die Inficirten; oder auch das verordnete 
Schweißtruͤncklein vor die Inficirten/ welches ein jeder alſo 
auß den Apotheken fordern kan. Schwangere Frawen 
aber / vnd die ihre Monatliche Reinigung uͤberfluͤſſig haben / 
wie auch dieſelben / welche mit der Gilden Ader geplaget ſeyn / 
oder auch die groſſe Hitze haben / kuͤnnen an ſtatt der oberwehn⸗ 
ten hitzigen Artzneyen gebrauchen / roth vnd weiß Edel Hertz⸗ 
Pulver/ Hirſchhorn / Armeniſchen Bolum / vnd geſiegelte Er⸗ 
den / vnd die gutes Vermoͤgens / darzu 7, oder 9. gran. deß 
rechten Oriencalifchen Bezoars, mit Cardobenedicten/Ey ſer⸗ 
hart / oder dem Edel⸗Hertz⸗Waſſer mit Citronenſafft dermi 
ſchet / einnehmen / vnd darauff ſchwitzen. Den Kindern kan 
ebner maſſen ſolches / nur in geringerm Gewicht / als ein 
Scrupel Edel⸗Hertz⸗Pulber mit 3. oder $. gran Beozar, Die 
aber deß vermoͤgens nicht ſeyn / daß ſie Bezoar brauchen koͤn⸗ 
nen / dieſelben werden in den Apotheken fodern koͤnnen ſyol⸗ 


feil Schweiß pulver vor die Inficirten/ vnd von demſel⸗ 
ben in obernandten Waſſern einer alten Perſohnen ein oder 
anderthalb Vngriſchen Guͤlden ſchwer / Den Juͤngern halb 
ſo viel eingeben. Item koͤnnen dieſelbe das weiſſe Mineraliſche 
Schweißpulder eines halben Vngriſchen Guͤlden ſehwer / in 
Lachen Knoblauch / Scabioſen oder Erdrauech⸗Waſſer eins 
nehmen vnd darauff ſchwitzen. 


hup en n „Bord A Ao ic 055 
Wenn nun der Krancke dieſer Artzney eine hette genoma; 
men / vnd fie wieder weg breche / (welches man hoͤchſtes Fleiſ⸗ 
fes verhuͤten ſol / mit riechen an Eſſig oder Wein / an geroſtem 
Brodt mit Eſſig beſprenget) alßbald fol man ſolche Artzney 
zum andern / ja zum drittenmal wiederholen / biß ſie bleibe / 
Alßdann ſol der Krancke ſich zum ſchwitzen noͤtigen / ſich fein 
laſſen zudecken / dnd fo fern der Schweiß auff ſolche weiſe nicht 
folgen wolte / muͤſte man durch andere Mittel denſelben befor⸗ 
dern: Als heiß Waſſer in Zinnern Flaſchen fuͤllen / oder in 
Schweineblaſen wol vermacht / vnd ſolche an die Seyten ona 
ter die Armen oder vnter die Fuͤſſe legen. Etliche halten viel 
darvon / daß man warm Brodt zerſehnitten in das Bette lea 
ay ſolches fol die Gifft kraͤfftig außztehen / 91۵ den 
Schweiß treiben. Dem Schweiſſe ſol der Krancke nach ſei⸗ 
nem vermoͤgen / ein oder zween Stunde abwarten / vnd her⸗ 
nach denſelben mit warmen Tuͤchern fanffte abtrucknen lafa 
be He daß mit Fleiß verhuͤtet werde / daß keine kalte Lufft 
den Leib beruͤhre: In werendem Schweiſſe / fo dem Kran⸗ 
cken eine groſſe Mattigkeit befiele/ fol man denſelbẽ mit euſſer⸗ 
lichen vnd innerlichen Mitteln ſtaͤrcken / außwendig mit einem 
Geruch von Rofen oder egelken⸗Eſſig / von einem guten tolo 
riechendem Wein / Roſen⸗Waſſer vnd dergleichen; Innerlich 
mit ingelegeẽ Kirſchen / Johannes⸗Traͤubelein / Berbersbern / 
eingeſchnitten Citronen / oder von dem in den Apotheken bero 
ordneten Staͤrck⸗ vnd Kuͤhlſafft; Auf die Pulß kan man 
32 Waſſer in den Apotheken verfertigen laſſen / vnd 
auff die Pulß legen. T ) 
Vors Vlerdte / 3 
Wenn der Schweiß alſo getrieben vnd abgetrucknet / 
ſol man den Patienten ein wenig ruhen laſſen / vnd jhm etwas 
is von 


von Speiſen reichen; Cewa ein Bareſch / Serſten /oder Habe 


gruͤtze / Eyerſuppe oder ein Huͤnerſuͤplein / vnd jhn auß dem 
Schlaffe anfenglich halten; So ber Durſt groß were / konte 
man fhm ein Gerſten⸗Waſſer kochen / vnd mit Citronenſafft / 
Granatſafft / Johannes⸗Traͤublein Syrop / lieblich gemacht / 
zu trincken geben / oder den Julep auß den Apotheken fodern 
laſſen. Deß Weines ſol der Krancke / ſo lange die Hitze anhaͤlt / 
vnd die Gefahr verhanden / ſich gentzlich enthalten / wie auch 
def ſtarcken Biers; Sonſten kan man jhm einen Ttunck ge 
ringe Bier oder Kroͤllings wol erlauben. \ | 
| 013 ٧ f e 
Hierauff / fo der Patiente ſehr Blutreich / vnd 16 
groſſe Hitze hette / fol man alſobald gedencken / ob es rathſam / 
daß dem Krancken eine Ader geoͤffnet werde / oder Koͤpffe ge⸗ 
ſetzet; Dieweil aber Blut laſſen ſorglich in dieſer Kranckhelt / 
ſol ſolches nicht ohne rath eines Medici oder erfahrnen Bal⸗ 
bierers geſchehen / derſelbe wird wiſſen / wenn / wie / wor ſolch 
Blut laſſen anzuſtellen ſey / damit es nicht mehr Schaden alf 
Nutzen bringe. Vnd dieſes alles muß den erſten Tag der 
Kranckheit verrichtet werden. | Mad 


Vors Sechſte / 2 
| Hier nach / fo fern der Leib wieder verſchloſſen / ſol man 
denſelben oͤffnen mit einer Stulpillen oder Cliſtir / wie oben 
gemeldet / oder eingeweichten Senesblaͤttern: Vnd wenn der 
Leib offen / alſobald abermal ein kraͤfftig Schweißtruͤncklein 
auß obenangezogenen Mitteln bereitet / einnehmen / vnd 
ſchwitzen / vnd ſolches ſol taͤglich geſchehen / bif in ben fünf 
ten / ſechſten ja ſtebenden Tag / jedoch daß mann nicht ſtets ei⸗ 
nerley eingebe / ſonder allezeit abwechſele / Alß einmal den The⸗ 
rlack / das andere roth ond weiß Edel⸗Hertz⸗Pulber / das drit⸗ 
ke Miehridat / das vierdte das * das * 
iw d | i) Qe 


` Bezoaty vnd fo fortan / mit obgemeldten Waſſern: Da zwi 
(chen mit Hertzſtaͤrckungen ond Labungen fleiſſig den Krana 
cken erquicken. £z ; 
ET RHO Vors Siebende / ۸1 

Muß man den Krancken mit Speife vnd Tranck recht 

halten / vnd alſo nach dem Schweiß allezeit dem Krancken et⸗ 
was Speiſe reichen / von guten Huͤner⸗Capaunen⸗ oder Rinds 
fleiſchſuppen / darin kan Sawerampff oder Lacktuck gekocht 
werden; Friſche Eyer auß der Schalen oder auffs Waſſer ge⸗ 
ſchlagen / mit ein wenig Wein oder Roſen⸗Eſſig vnd Salg; 
Gerſten⸗ vnd Habergruͤtze / Kirſchen gekocht / wie auch Birn / 
vnd dergleichen: Vnd ſol man dem Krancken die erſten Ta⸗ 
ge kein Fleiſch geben / ſondern bey den borangezogenen Supa 
pen bleiben / dieſelbe offt deß Tages als drey oder viermal dem 
Patienten anbieten; Wann es aber uͤber den ſiebenden Tag 
kompt / kan man dem Krancken etwas Fleiſch præſentiren; 
Mit dem Getraͤncke muß ebner maffen alfo gehandelt werden / 
daß man dem Krancken nur zum Eſſen ein gar gering Bier 
oder Kroͤlling zu laſſe / Aber zwiſchen der Mahlzeit den Durſt zu 
leſchen / fol er ſich am Gerſtenwaſſer vnd Julep auß der Apos 
theken genügen laſſen. 


Sollte auch wol noͤtig ſeyn / daß man von den Zufaͤllen / 
inſonderheit von den Geſchwulſten vnd Peſt⸗Blattern oder 
Carbunculis etwas berichte; dieweil aber hiezu inſonderheit 
die Balbirer gefordert werden / wollen wir an jhrer Wiſſen⸗ 
ſchafft vnd Erfahrung nicht zweiffeln / daß ſie nemblich ſich 
auff ſolche Schaden wol berſtehen / vnd wie dieſelben ſollen 
recht gehandthabet werden. Jedoch omb der Einfaͤltigen 
willen / wollen wir dieſen kurtzen Vnterricht hierbey fügen» 
Die Schwulſte ereugen fich entwederam Halſe hinter den Oh⸗ 
j5 Me ren / 


ren / oberentreeben Achſeln / oder bey dem Geſchoͤß; Sie 97۶ 
^| 88lattern aber / an allen Gliedern def Leibes. Die S chwul⸗ 
ſte verliehren ſich entweder durch den Schweiß / oder ſie ſetzen 
ſich zum Geſchwer vnd brechen auff / am ſicherſten iſt / daß man 
die e eſchwulſt herauß ziehe vnd zum Geſchwer bringe / ift ders 
halben gut / daß man ein gut Zugpflaſter / in den Apotheken 
derordnet / darauff lege / Oder wenn dieſelben hart / ein Ca- 
taplasma oder Pap / welches man auch in den Apotheken wird 
haben koͤnnen / darauff lege / damit es deſto ehe zum ſchweren 
kommen móge; wenn ſich beginnet Materia in den Geſchwul⸗ 
ſten mercken zulaſſen / ſol man alßbald denſelben mit einem 
Corrosfivo; oder welches wir bequemer halten / mit einer Flit⸗ 
ten oͤffnen / vnd von ſolcher Materia ſaubern / hernach allge⸗ 
mach den Schaden heilen. Was anlanget die Carbunculos 
oder Peſt⸗Blat tern / ift gut / daß man alfobald einen groffen 
Laßkopff / welcher die gantze Blatter bedecke / darauff ſetze / daß 
die Gifft außgezogen werde / darauff ſoll man die Blatter mit 
einer Flitten oͤffnen / daß das Gifft Lufft haben moͤge / vnd bald 
ein Pflaſter / welches in den Apotheken verordnet zufinden / 
darauff legen; Herumbher aber ſol man ein Defenſif wie fole 
ches den Balbiren bekandt / darauff legen / vnd alſo gemach 
durch ein Eyter⸗Saͤlblein das Geſunde von dem Vngeſunden 
ſepariren / vnd wenn es nu rein / zur vollkommenen Heylung 
bringen. Vnd ſo viel fey auch kuͤrtzlich geſagt von der Cu- 
ration. | - — 
Hierzu gebe nun feine Gnade ond Segen der Allmechtige 
Barmhertzige GOtt ond Vater onfers HERRN JEſu 
CHriſtt / daß diefer Vnterricht vielen zu jhrem beſten dienen 
moͤge / Derſelbe wolle auch in Gnaden ſolche Plage von vnſern 
Huͤtten abwenden / vnd geſunde Lufft vns geben / vmb feiz 
nes allerheiligſten Namens Ehre willen / | 
Dz OA E or DEDERE Tuas 
| Fol⸗ 


dieſemConſilio gedacht fft, 


BS filih Rauchpulver 1. Loth — 463 
Gemein Raucpulvers,L0th — — 1 


00 
Roͤſtliche Kauchkaͤrtzelein 1, Huintl — 4 08 


Koͤſtliche Rauchkuͤchlein 1. Guinl. — 405 
Liberantis Kůchlein mit Aloe 1. Loth -- 4 05 
ohne Aloe — ٢ 
Kuͤchlein vor die boͤſe Lufft 1. Loth — 6t) 
Morſchellen vor die boͤſe Lufft 1. Loth —- 4 5 
Latwerg vor die boͤſe Lufft 1. Loth — 40 
Nuß⸗Latwerg 1. Loth — — — 4 
Venediſch Theriack 1. Quintl. oder pnan 
[ben Gúldenfhwer — — 6% 
Mithridat t. Ouintlein — — 5 


-Gúlden Ey 1.Ouintl, — — — 6 


N 
Theriack vor die Armen 1. Guintl. — 1:05 
Theriaca Arnolli de villa nova s. Guintl. 3 
Weiß mineraliſch Schweiß ⸗Ppulver für Alte 
Sûr Ji Wr 
ür Jünger — 8 
Beworffener Zucker vor böfe 011 vor die 


Kinder . Loth — — 386 
Peſtilentz/ pillen 1. Guintl. — — ow 
Stulpillen gelinde N. IJ. — — — 305 


Stulpillen geſcherfft NI. — — 


| 4 
$ Linde cliſtirzur prælervirungvor Alte E 


Sot hierauff ein billicher Zart ond 


Werth aller Medicamentorum, derer in 


Vor Junge — 308) — 


ar ober و‎ pff 1. Loth 31 05 


Wol 


/ 


Wolriechende Sernzkuͤßl. die koͤſtlich N. 3005 
Vor Kinder — 1205 
Vor die Frawen — 1505 


Gemeine Hertkuͤßlein— — — 8 85; 
Eſſig in die Schwaͤm daran zu riechen / 

1. Quartier — — — — سا‎ ! $ c5 
Balſam in die Andpff 1. Guintl. — 1275 


Búcblein unter die unge zuhalten 1. Loth 615 
Saͤlblein vnter die ٨۵ auffs Hertz zuſtrei⸗ 


en — — — — — ما‎ 8 "m 
Linde Cliſtir vor die Infieirten / vor Alte 36 us 
Dor Junge — 24 55 

Vor Kinder — 20 85 

Edel⸗Hertz⸗Waſſer 2. Loth — — 8 85 
Schweiß ⸗Latwerg vor die Inficirten 1. Guintl. 


Schweiß Traͤncklein— — — 1203 


Lapis Bezoar Oriental. t. gran. 


- 738 
Wolfeil Schweißpulver vor die Inficirten 


$ 1.0818) — — — — — 2 00 
Staͤrcke⸗ vnd Ruͤhlſafft 1. Loth — — 4 ttj 
Lab vnd Kuͤhltrunck 2. Loth — — 28 
Julep vor den Durft 1. Guart.— — 240) 
Species Diascordij oder Fracaftorij Peft Pulver 


1. Quintl. — K -" نشم‎ 6 ۹ 
Gifft Eſſig vor dielnficirten 1. Loth — 4 
Zugpflaſter— — — — n 3 05 


Pap über die Geſchwulſtezu legen 2. Loth 4 tij 
Pflaſter auff die Blattern 1, Loth — 405 


رر 


4 


FUA 


t سوا‎ fue * >. yr — 
"oe 0 ۴ md سو‎ < : UFI m RF TN می‎ 5 = 
4 = m — ——— — — c 
. " 
> i 
| 
4 ` 
۴ 
„ 
. ٩ i " 
u . , 
» ! 
i * 
* 
N o 
i u 
۴ `~ 
„ 
‘ 
à 
* 
5 ٢ 
% ٨ 
e p 
e 
| 
1 4 ` 
4 
۱ " 
* 
e 
* 

o 

‌ ‘ 

. o 
n 
" 1 ۰ 
. 1 ٩ " 
4 + " 
^ " 
۰ 
^" * 
5 
4 Å * ^" > 
t 7 . "OE 7 d ۴ ee ¡> 
1 pe i é 4 " t " ) . Xm a rar 
- 3 7 > Fe ? 2 
a 23 n d F- او غد‎ 


